 Akizungumza na gazeti hili mwishoni mwa wiki iliyopita Likwepa alisema kujifunza na kucheza mchezo wa bao ni njia mojawapo ya kumuenzi baba wa taifa hivyo ni vyema Watanzania wakajifunza mchezo huo.“Licha ya kuwepo kwa michezo mingi inayopendwa zaidi na watu wengi lakini ni vyema kuudumisha mchezo wa bao kwa lengo la kuendeleza umoja na mshikamano miongoni mwa Watanzania kama lengo la muasisi wa mchezo huo,” lilivyokuwa.Baba wa taifa Nyerere alikuwa mpenzi wa mchezo wa bao ambapo mara kwa mara alikuwa akicheza nyumbani kwake hali iliyohamasisha na jirani zake kuucheza.Tangu kufariki kwake miaka 15 iliyopita, mchezo huo umekuwa ukipoteza umaarufu wake siku hadi siku na huchezwa tu wakati wa maadhimisho ya kifo chake.“Watu wanadhani mchezo huu ni wa wazee pekee, hapana huu ni mchezo mzuri hata kwa vijana, wanawake na wanaume, wakubwa na watoto, chezeni muufahamu vizuri ni mchezo mzuri sana,” alisema Likwepa.